
VENDIM

Nr.351, datë 29.4.2020
PËR RISHPËRNDARJE FONDESH NË BUXHETIN E VITIT 2020, NDËRMJET MINISTRISË SË FINANCAVE DHE EKONOMISË DHE MINISTRISË SË INFRASTRUKTURËS DHE ENERGJISË
Në mbështetje të nenit 100 të Kushtetutës, të nenit 44, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr.88/2019, “Për buxhetin e vitit 2020”, të ndryshuar, me propozimin e ministrit të Financave dhe Ekonomisë, Këshilli i Ministrave
VENDOSI:

1. Në buxhetin e vitit 2020, miratuar për Ministrinë e Financave dhe Ekonomisë dhe Ministrinë e Infrastrukturës dhe Energjisë, bëhet rishpërndarja e fondeve, si më poshtë vijon:

a) Ministrisë së Financave dhe Ekonomisë, në programin buxhetor “Menaxhimi i të ardhurave tatimore” 01140, i shtohet fondi prej 26 000 000 (njëzet e gjashtë milionë) lekësh në shpenzime kapitale, për projektin “Blerje shërbim automatizimi dhe monitorimi aktiviteti për inspektorët”, me vlerë të plotë projekti 127 440 000 (njëqind e njëzet e shtatë milionë e katërqind e dyzet mijë) lekë.

b) Ministrisë së Infrastrukturës dhe Energjisë, në programin buxhetor “Transporti rrugor” 04520, i pakësohet fondi prej 26 000 000 (njëzet e gjashtë milionë) lekësh në shpenzime kapitale.

2. Ngarkohen Ministria e Financave dhe Ekonomisë dhe Ministria e Infrastrukturës dhe Energjisë për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

